**KAZALNI ZAIMKI – RAZLAGA**

**(prepiši ali prilepi v zvezek)**

**Preberi besedilo. Opazuj podčrtane besede in razmisli, za kaj jih uporabljamo v besedilu.**

Kdo je bogatejši: tisti, ki ima na tone denarja, ali tisti, ki je ljubljen, radoveden, zdrav? O tem, kaj je pravo bogastvo, ima vsak svoje mnenje. Princ Siddharta je imel veliko bogastva, a se mu je odrekel in je šel med navadne ljudi. Potoval je iz kraja v kraj in se družil s trgovci, kmeti, filozofi, bedaki, bogataši in reveži. A v teh krajih ni našel odgovora na svoja vprašanja. Nekega dne je spoznal brodnika. Ta je bil zelo star, izkušen in molčeč. Čeprav ga je princ veliko spraševal, mu brodar ni dal takšnega odgovora, kakršnega je iskal. Tega je moral odkriti sam.

**Podčrtane besede so kazalni zaimki.**

**Besede, s katerimi kažemo na osebe, predmete, prostore, lastnosti… ali se navezujemo na pravkar povedano oz. zapisano, se imenujejo KAZALNI ZAIMKI. (Npr. Princ je moral TA odgovor poiskati sam.)**

**Kazalni zaimek ta kaže na osebe, stvari, lastnosti…, ki so prostorsko ali časovno blizu.**

**Zaimek ta ima različne oblike za spol (ta, to), število (ta, ti) in sklon (ta, tega).**

**S kazalnimi zaimki tisti, tista, tisto kažemo na predmete, lastnosti, osebe…, ki so prostorsko ali časovno bolj oddaljeni.**

**Sklanjamo jih podobno kot pridevnike.**

**Kadar kažemo na prostorsko in časovno najbolj oddaljene osebe, predmete, lastnosti…, uporabimo kazalne zaimke oni, ona, ono. Tudi te sklanjamo podobno kot pridevnike, npr. ono, onega…**